Kirjalik küsimus

Perearstide teadlikkuse ja vaimse tervise õdede kättesaadavuse kohta

22.01.2026

Austatud sotsiaalminister Karmen Joller

Olete korduvalt rõhutanud perearstide teadlikkuse kasvu vaimse tervise probleemide varajasel märkamisel. Palun täpsustage, millele see hinnang konkreetselt tugineb – kas olemas on mõõdetavad näitajad, uuringud või auditeeritud andmed, mis seda kinnitavad, või põhineb see eeskätt teie subjektiivsel tagasisidel. Palun selgitage ka, miks jõuab paljude inimeste psühhiaatriline ravi siiski sageli hilinemisega või osutub esmane ravi ebatäpseks, mistõttu inimene jõuab lõpuks psühhiaatri vastuvõtule omal algatusel ja oma rahaliste vahendite eest. Olete rõhutanud, et inimese vaimse tervise teekond peaks algama perearsti juurest. Samas on teada, et vaimse tervise õdesid ei ole praegu kättesaadavalt enamikes Eesti perearstikeskustes. Palun selgitage, millised on riigi konkreetsed plaanid ja ajakava, et vaimse tervise õde töötaks igas Eesti perearstikeskuses ning kuidas tagatakse, et ka väljaspool Tallinna ja Tartut elavad inimesed ei jääks vaimse tervise abita ega jääks oma mure või probleemiga üksi.

Lugupidamisega

Jaanus Karilaid

Riigikogu liige